Ο **Ζοζέφ Καμπιλά** (*Joseph Kabila Kabange*, 4 Ιουνίου 1971) ήταν ο 4ος πρόεδρος της Λαοκρατικής Δημοκρατίας του Κονγκό.

Πρώτα χρόνια και εκπαίδευση
---------------------------

Γεννήθηκε το 1971 στη Hewa Bora II, στο νότιο Κίβου. Ήταν γιος του Λοράν Ντεζιρέ Καμπιλά και της Mahanya Sifa Kabila και το πλήρες όνομά του είναι *Joseph Kabila Kabange*.

Έκανε στρατιωτική (αντάρτικη) εκπαίδευση στην Τανζανία και στη Ρουάντα και το 1996 έγινε μέλος της αντάρτικης Συμμαχίας των Δημοκρατικών Δυνάμεων για την Απελευθέρωση του Κονγκό (AFDL). Μετά τη νίκη του AFDL και την άνοδο του πατέρα του στην προεδρία, ο Ζοζέφ Καμπιλά έλαβε περαιτέρω εκπαίδευση στο Πεκίνο. Διορίστηκε αναπληρωτής αρχηγός ΓΕΣ το 1998. Το 2000 ανέλαβε και την αρχηγία του Στρατού, μέχρι τη δολοφονία του πατέρα του, λοράν-Ντεζιρέ Καμπιλά, το 2001.

Αρχηγός Κράτους
---------------

Σε ηλικία 29 ετών, στις 26 Ιανουαρίου του 2001, έγινε Αρχηγός του Κράτους και είχε κάποια επιτυχία στο να σταματήσει τον πόλεμο. Το 2002 υπογράφτηκε ειρηνευτική συμφωνία στο Σαν Σίτυ, στη Νότια Αφρική, η οποία κατ' όνομα τερμάτισε το Δεύτερο Πόλεμο του Κονγκό. Στις 28 Μαρτίου του 2004 έγινε αποτυχημένη απόπειρα πραξικοπήματος από οπαδούς του άλλοτε ηγέτη Μομπούτου Σέσε Σέκο, ενώ παρόμοια απόπειρα ανατροπής της κυβερνήσεως έλαβε χώρα και στις 11 Ιουνίου του 2004, με ηγέτη τον Ταγματάρχη Ερίκ Λενζ.. Το Δεκέμβριο του 2005, με δημοψήφισμα εγκρίθηκε ένα νέο Σύνταγμα και οι προεδρικές εκλογές ορίστηκαν για τις 30 Ιουλίου του 2006.

Ο Ζοζέφ πρώτευσε κατά τον πρώτο γύρο των προεδρικών εκλογών της 30ης Ιουλίου και ευχαρίστησε τους Κογκολέζους σε διάγγελμά του στην κρατική τηλεόραση της χώρας. Ο δεύτερος γύρος των πρώτων ελεύθερων εκλογών στο πρώην Ζαΐρ για περισσότερα από 40 χρόνια, διεξήχθη στις 29 Οκτωβρίου του 2006. Με ποσοστό 58,05%, η Κεντρική Εκλογική Επιτροπή του Κονγκό ανακήρυξε τον Ζοζέφ Καμπιλά νικητή των προεδρικών εκλογών. Ο αντίπαλός του Ζαν-Πιέρ Μπεμπά έλαβε το 41,95% των ψήφων.. Η Επιτροπή απέρριψε τις αιτιάσεις του ηττημένου για νοθεία. Ο Καμπιλά ορκίστηκε σε φαντασμαγορική τελετή, στις 6 Δεκεμβρίου του 2006.. Παντρεύτηκε την Ολίβ Λεμπέ ντι Σιτά στις 17 Ιουνίου του 2006.
Η δεύτερη θητεία του Καμπιλά έληξε στις 20 Δεκεμβρίου 2016, αλλά ωστόσο οι εκλογές ακυρώθηκαν λόγω έλλειψης χρημάτων και της τεταμένης κατάστασης που επικρατούσε στη χώρα. Η θητεία του Καμπιλά παρατάθηκε για το 2017, ενώ οι εκλογές ορίστηκε να διεξαχθούν το έτος 2018. Τον Αύγουστο του 2018, ο Καμπιλά ανακοίνωσε ότι δε θα θέσει υποψηφιότητα στις προεδρικές εκλογές του Δεκεμβρίου του 2018 και ότι θα αποσυρθεί από την προεδρία της χώρας. Η θητεία του Καμπιλά έληξε στις 24 Ιανουαρίου 2019, μετά από 18 έτη στην εξουσία και τον διαδέχτηκε ο Φέλιξ Τσισεκέντι, ο νικητής των προεδρικών εκλογών του Δεκεμβρίου 2018. Τον Οκτώβριο του 2021, ο Joseph Kabila υπερασπίστηκε τη διατριβή του στο Πανεπιστήμιο του Γιοχάνεσμπουργκ. Του απονεμήθηκε μεταπτυχιακό στις πολιτικές επιστήμες και τις διεθνείς σχέσεις στο τέλος των σπουδών του που διήρκεσαν πέντε χρόνια.

Παραπομπές
----------

1. ↑  «Encyclopædia Britannica» (Αγγλικά) biography/Joseph-Kabila. Ανακτήθηκε στις 9  Οκτωβρίου 2017.
2. ↑  (Γερμανικά) *Εγκυκλοπαίδεια Μπρόκχαους*. kabila-joseph. Ανακτήθηκε στις 9  Οκτωβρίου 2017.
3. ↑  (Γερμανικά) *Munzinger Personen*. 00000023590. Ανακτήθηκε στις 9  Οκτωβρίου 2017.
4. ↑  www.presidentrdc.cd/biographie.html.
5. ↑  Ανακτήθηκε στις 10  Ιουλίου 2019.
6. ↑  *Φωνή της Αμερικής*. Ουάσινγκτον. www.voaafrique.com/a/joseph-kabila-obtient-un-masters-degree-à-l-université-de-johannesburg/5968624.html. Ανακτήθηκε στις 20  Ιουλίου 2022.
7. ↑  Ανακτήθηκε στις 24  Ιουνίου 2019.
8. 1 2 3  www.bbc.co.uk/news/world-africa-59343922. Ανακτήθηκε στις 20  Νοεμβρίου 2021.
9. ↑  www.berria.eus/albisteak/161378/tshisekedi\_oposizioko\_hautagaiak\_irabazi\_ditu\_hauteskundeak\_kongon.htm.
10. ↑  "Arrests after DR Congo 'coup bid'", BBC.co.uk, 29 Μαρτίου 2004.
11. ↑  "Congo National Troops Thwart Coup Attempt", VOA News, 11 Ιουνίου 2004.
12. ↑  "Coup attempt foiled in Kinshasa", IRIN, 11 Ιουνίου 2004.
13. ↑  "Frontrunners need alliances for 2nd round of presidential polls", IRIN, 22 Αυγούστου 2006.
14. ↑  "Kabila named DR Congo poll winner", BBC News, 15 Νοεμβρίου 2006.
15. ↑  "Joseph Kabila sworn in as Congo's elected president", Reuters, 6 Δεκεμβρίου 2006.
16. ↑  Άρθρο Αρχειοθετήθηκε 2008-12-19 στο Wayback Machine. , digital congo.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζοζέφ Καμπιλά** |

* DR Congo presidential candidates face off in second round Αρχειοθετήθηκε 2020-05-28 στο Wayback Machine. - Jane's Intelligence Watch Report, 22 Αυγούστου 2006.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 267207977
* LCCN: no2003075715
* ISNI: 0000 0003 8301 7723
* GND: 131432885
* SUDOC: 095905103
* BNF: cb15019160c (data)

 |

 |